**Hyllingebjergvej Vejlaug**

[www.Hyllingebjergvej.dk](http://www.Hyllingebjergvej.dk)

**Referat af ekstraordinær generalforsamling søndag den 5. juni 2020 hos Le Papillon**

Bestyrelsen var repræsenteret ved Niels Borck (105) Bendt Bülow (95) og Kirsten Vilhelmsen (51).

Desuden var Søren Lottrup (47), Thomas Sunke (49), Pernille Bjarnøe (57) og Niels Klagenberg (83B) mødt frem.

**1. Valg af dirigent**

Niels Borck bød velkommen og foreslog Pernille Bjarnøe som dirigent, hvilket blev enstemmigt godkendt. Pernille konstaterede at den ekstraordinær generalforsamlingen (GF) var lovligt indvarslet både med hensyn til tid, sted og vedtægter, hvilket vil sige at beslutninger truffet på den ekstraordinære generalforsamling er lovlige.

**2. Valg til bestyrelsen**

a. Følgende har erklæret sig villige til valg

i. H# 33 Per Lange

ii H# 47 Søren Lottrup

iii H# 49 Thomas Sunke

Per Lange var ikke til stede men har bekræftet sit kandidatur skriftligt til formand Niels. Desuden accepterede Niels Klagenberg også at stille op til bestyrelsen. Alle fire nye bestyrelsesmedlemmer blev valgt med applaus og Hyllingebjergvej Vejlaug kan derfor fortsætte med den nye bestyrelse.

Niels gav et kort resumé af bestyrelsens opgaver og gav en liste med opgaver og kontaktpersoner til kommunen og andre relevante personer til de nye medlemmer. Niels takkede de afgående bestyrelsesmedlemmers Kirsten og Bendt for deres arbejde i bestyrelsen. Den gamle bestyrelse vil være behjælpelig med spørgsmål der måtte komme og et egentligt overleveringsmøde vil blive aftalt.

**3. Drøftelser**

Der går rygter om at der skal bygges 140 nye sommerhuse på Melbykilen. Den nye bestyrelse vil nøje følge planerne for udstykningen og kommentere lokalplan for udstykningen når den kommer. De mange nye sommerhuse kan potentielt belaste Hyllingebjergvej yderligere og det har vi ikke brug for.

Den gamle bestyrelse har en aftale med kommunen om at der skal stå i byggetilladelsen at skader på vejen skal repareres af bygherren. Det er dog svært at bevise, hvis man ikke ser når skaden sker.

Endelig blev det kort diskuteret at mobildækningen er yderst ringe, når vi er mange i området. Vi har alle fået brev om en ny løsning. Orienteringen om den nye løsning fandt sted i Slagelse. Fibernet er fremtiden men det har lange udsigter.

**4. Eventuelt**

Ingen kommentarer.

7. juli 2020

Pernille Bjarnøe Kirsten Vilhelmsen Niels Borck

Dirigent Referent Formand

**Ny Bestyrelse:**

Søren Lottrup slottrup@hotmail.com

Per Lange perlange@live.dk

Thomas Sunke thomas@sunke.dk

Niels Klagenberg klag@mail.dk